આ ઘટના બાદ સ્થાનિકોએ આક્ષેપ કરતાં જણાવ્યું હતું કે આ વિસ્તારમાં છેલ્લા ઘણા સમયથી ગેરકાયદે માટીનું વહન કરતાં અનેક ડમ્પર અને અન્ય વાહનની અવરજવર થઈ રહી છે. છતાં તંત્ર દ્વારા તેમની સામે પગલાં લેવામાં આવતાં નથી. આજે દારૂ પીધેલા ડમ્પર ચાલકની બેદરકારીથી આ વિસ્તારના એક જ પરિવારનાં છ સભ્યનાં મોત થતાં સ્થાનિકોમાં ભારે રોષ જોવા મળી રહ્યો છે. અને આજે ઈદના દિવસે જ આ પરિવાર સાથે જાણે કુદરતે ક્રૂર મજાક કરી હોય તેમ લાગી રહ્યું છે.